ভোটের রেজাল্টের প্রতি মুহূর্তের Live আপডেট সবার আগে শুধুমাত্র কলকাতা টিভিতে

বিহার: বিহার বিধানসভা নির্বাচনে (Bihar Assembly Election) ক্রমশ স্পষ্ট হচ্ছে এনডিএ-র জয়ের ছবি। প্রথম দফার গণনায় (Bihar Assembly Election Result 2025) জয়-পরাজয়ের প্রাথমিক ট্রেন্ডেই ম্যাজিক ফিগার পেরিয়ে এগোচ্ছে বিজেপি–জেডিইউ জোট। ২৪৩ আসনের মধ্যে ইতিমধ্যেই প্রায় ১৮২ আসনের দোরগোড়ায় পৌঁছে গিয়েছে এনডিএ (NDA)। এর মধ্যেই নজর কাড়ছে নীতীশ কুমারের দলের অবিশ্বাস্য প্রত্যাবর্তন।

অন্যদিকে, প্রাথমিক ট্রেন্ডে পিছিয়ে থাকলেও আনন্দে ভাটা নেই মহাগঠবন্ধন শিবিরেও। আরজেডি-র মুখ্যমন্ত্রী পদপ্রার্থী তেজস্বী যাদব (Tejashwi Yadav) দাবি করছেন যে, বিহারে পরিবর্তন আসবেই। জয় হবে মহাগঠবন্ধনেরই। সেই আত্মবিশ্বাস নিয়েই মোকামায় আরজেডি নেতার বাড়িতে বিশাল আয়োজন। পাঁচ লক্ষ রসগোল্লার সঙ্গে লিট্টি-চোখার ভুরিভোজের ব্যবস্থা হয়েছে সেখানে।

আরও পড়ুন: ভোটগণনা শুরু হতেই এ কী ছবি বিহারে! দেখুন বড় আপডেট

দুই দফা ভোটে (Bihar Assembly Election 2025) বিহারের ভোটাররা নিজেদের মতামত স্পষ্ট করে দিয়েছেন। এ বছর রেকর্ড পরিমাণ ভোট পড়েছে রাজ্যে, বিশেষ করে মহিলা ভোটারদের বিপুল উপস্থিতি রাজনৈতিক মহলে চর্চার কারণ হয়েছে। নির্বাচন বিশেষজ্ঞদের মতে, মহিলাদের ভোটই এই ভোটের ফলাফলকে (Bihar Assembly Election Result 2025) বড়ভাবে প্রভাবিত করতে পারে।